CELEX: 62020TN0304
Language: lv
Date: 2020-05-20 00:00:00
Title: Lieta T-304/20: Prasība, kas celta 2020. gada 20. maijā – Molina Fernández/VNV

27.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 247/32
            
         
      Prasība, kas celta 2020. gada 20. maijā – Molina Fernández/VNV
      (Lieta T-304/20)
      (2020/C 247/43)
      Valoda, kādā sagatavots prasības pieteikums – spāņu
      
         Lietas dalībnieki
      
      
         Prasītāja: Laura Molina Fernández (Madride, Spānija) (pārstāvji: S. Rodríguez Bajón un A. Gómez-Acebo Dennes, advokāti)
      
         Atbildētāja: Vienotā noregulējuma valde
      
         Prasījumi
      
      Prasītāja līdz Vispārējo tiesu atcelt apstrīdēto lēmumu.
      
         Pamati un galvenie argumenti
      
      Šī prasība ir vērsta pret Vienotās noregulējuma valdes 2020. gada 17. marta Lēmumu SRB/EES/2020/52, ar ko noteikta iespējamās kompensācijas piešķiršana Banco Popular Español, S.A. akcionāriem un kreditoriem, kurus ietekmēja pieņemtie noregulējuma pasākumi.
      Savas prasības atbalstam prasītāja izvirza trīs pamatus.
      
                  1.
               
               
                  Pirmkārt, prasītāja būtībā uzskata, ka 3. vērtējuma ziņojumu neesot izdevis patiesi neatkarīgs eksperts, kā to prasa Eiropas Parlamenta un Padomes Regulas (ES) Nr. 806/2014 (2014. gada 15. jūlijs), ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (OV 2014, L 225, 1. lpp.), 20. panta 16.–18. punkts.
               
            
                  2.
               
               
                  Otrkārt, prasītāja būtība uzskata, ka 3. vērtējuma ziņojums esot prettiesisks, jo Deloitte izmantotā analīzes metodoloģija esot kļūdaina, līdz ar to arī nonākot pie kļūdainiem secinājumiem, kas prasītājai radot ļoti nelabvēlīgas sekas, jo tai nepamatoti un netaisnīgi tiekot liegta kompensācija, uz kuru tai ir tiesības.
               
            
                  3.
               
               
                  Treškārt, 3. vērtējums esot balstīts uz kļūdainu pamatu par Banco Popular finanšu stāvokli tās noregulējuma brīdī.